'आदिपुरुष' देखने के लिए जापान से पहुंची सिंगापुर, फैंस बोले जापान में रिलीज करो फिल्म
South Superstar Prabhas Japanese Fan Video Goes Viral - फिल्म देखने के लिए तय किया सिंगापुर तक का सफर
सोशल मीडिया पर साउथ के सुपरस्टार प्रभास की एक जापानी फैन का वीडियो वायरल है। दावा किया जा रहा है कि प्रभास की इस फैन ने फिल्म ‘आदिपुरुष’ देखने के लिए जापान से सिंगापुर तक का सफर तय किया है।
इस वीडियो को प्रभास के एक फैन पेज पर शेयर किया गया है। इसके कैप्शन में लिखा, ‘जापान से हमारे डार्लिंग प्रभास की डाय हार्ड फैन ने फिल्म ‘आदिपुरुष’ देखने के लिए टोक्यो से सिंगापुर तक का सफर तय किया है।’
जापान में ग्रैंड रिलीज की मांग
इसी बीच फैंस ने फिल्म ‘आदिपुरुष’ को जापान में रिलीज करने की मांग की है। इस वीडियो के कमेंट सेक्शन में कई फैंस ने कहा कि इस फिल्म को जापान में बड़े लेवल रिलीज किया जाना चाहिए।
‘आदिपुरुष’ की रिलीज के बाद प्रभास अपनी अपकमिंग फिल्मों पर जुट गए हैं। इन दिनों वे ‘प्रोजेक्ट के’ और ‘सालार’ पर जुटे हैं। चर्चा है कि जल्द ही उनकी अगली फिल्म 'सालार' का टीजर रिलीज होगा।
सात दिन में कमाए 420 करोड़ रुपए
बात करें 'आदिपुरुष' की तो इस फिल्म ने रिलीज के सातवें दिन यानी गुरुवार को 5.50 करोड़ रुपए का डोमेस्टिक बॉक्स ऑफिस कलेक्शन किया है। इसमें 2.50 करोड़ रुपए हिंदी वर्जन से आए हैं। सिर्फ हिंदी वर्जन के कलेक्शन पर नजर डाले तो फिल्म ने पहले हफ्ते में 129.75 करोड़ रुपए की कमाई की। वहीं वर्ल्डवाइड कलेक्शन की बात करें तो फिल्म ने 7 दिनों में 420 करोड़ रुपए की कमाई कर ली है। 